AKO POSTUPOVAŤ, KEĎ VÁS ZAMESTNÁVATEĽ ODMIETNE PUSTIŤ NA PRACOVISKO ALEBO VÁS VYKÁŽE Z PRACOVISKA, PRETOŽE NEMÁTE CERTIFIKÁT O ABSOLVOVANÍ TESTU NA COVID-19

1.Zoberte si so sebou do práce 2 dospelých svedkov, ktorí Vám môžu v prípade potreby neskôr dosvedčiť, že ste sa dostavili do práce a zamestnávateľ Vám neumožnil vstup na pracovisko alebo Vás z pracoviska vykázal.

2.Osobu, ktorá od Vás žiada pri vstupe na pracovisko alebo na pracovisku samotnom certifikát o absolvovaní testu na COVID-19 požiadajte, aby sa legitimovala a spolu s občianskym preukazom Vám predložila oprávnenie od štatutárneho zástupcu zamestnávateľa požadovať od Vás certifikát o absolvovaní testu na COVID-19.

3.Ak Vám táto osoba ukáže občiansky preukaz, odpíšte si z neho číslo občianskeho preukazu a meno a priezvisko tejto osoby.

4.Dôrazne požiadajte túto osobu, aby Vám umožnila vstup na pracovisko alebo zotrvanie na pracovisku a zapojenie sa do pracovného procesu. Ak Vás aj napriek tomu odmietne vpustiť na pracovisko alebo bude trvať na Vašom vykázaní z pracoviska požiadajte, aby Vám túto skutočnosť potvrdila písomne.

5.Potvrdenie o zabránení vstupu na pracovisko alebo o vykázaní z pracoviska musí obsahovať meno a priezvisko osoby, ktorá potvrdenie vydala, dátum, čas a miesto vydania tohto potvrdenia.

6.Čo najskôr nás kontaktuje na e-mail: StopKoronaTotalite@lsnaseslovensko.sk a pošlite nám kompletnú dokumentáciu a priebeh udalostí aj s menami a kontaktnými údajmi Vašich svedkov. Pripravíme pre vás Výzvu zamestnávateľovi, v ktorej mu oznámite, že ste spôsobilý na vykonávanie dohodnutej práce, ostávate v plnej dispozícii pre zamestnávateľa a vyzvete ho, aby Vám prideľoval prácu. V prípade, že Vám prácu nepridelí a naďalej ju neumožní vykonávať ani na Vašom pracovisku, pôjde o prekážku v práci na strane zamestnávateľa s nárokom na poskytnutie náhrady mzdy. Ak túto náhradu mzdy neposkytne, budete sa svojich nárokov domáhať súdnou cestou.

7.Ak Vám napriek doručenej Výzve, zamestnávateľ nebude prideľovať prácu, neumožní Vás vstup na pracovisko, odhlási Vás zo zdravotnej a sociálnej poisťovne a nezaplatí Vám náhradu mzdy, oskenujte čo najskôr túto Výzvu a doklad o jej doručení a spolu so stručným popisom udalosti ju zašlite na e-mail: StopKoronaTotalite@lsnaseslovensko.sk. Pripravíme pre Vás žalobu na súd. Súdny poplatok za podanie takejto žaloby sa neplatí!

8.Ak sa Vám zamestnávateľ bude vyhrážať osobne, telefonicky alebo písomne skončením pracovného pomeru, ak mu nedoručíte certifikát o absolvovaní testu na COVID-19, zašlite nám čo najskôr meno a priezvisko osoby, ktorá sa Vám vyhrážala aj so stručným popisom udalosti, na e-mail: StopKoronaTotalite@lsnaseslovensko.sk. Pripravíme pre Vás trestné oznámenie za trestný čin nebezpečného vyhrážania proti tejto osobe.

9.Ak Vám zamestnávateľ pošle poštou akýkoľvek dokument, tento si prevezmite na pošte až v posledný deň odbernej lehoty.

10.Ak Vám zamestnávateľ doručí výpoveď z pracovného pomeru alebo oznámenie o okamžitom skončení pracovného pomeru, túto výpoveď alebo oznámenie čo najskôr oskenujte a zašlite nám na e-mail: StopKoronaTotalite@lsnaseslovensko.sk. Pripravíme pre Vás žalobu na súd. Súdny poplatok za podanie takejto žaloby sa neplatí!